Un pian inovator nu doar din punct de vedere estetic, ci si functional, iti arata cum tehnologia poate duce arta la un nou nivel. Acest instrument rescrie conventiile in legatura cu modul in care ar trebui sa arate un pian si iti ofera o experienta cu totul inedita.
Pentru prima data, publicul te poate urmari din orice unghi, ceea ce iti creeaza posibilitatea de a interactiona cu el la un nivel maxim.
Si tot pentru prima data, poti sa asculti sunetul propriului tau instrument cu o claritate neatinsa pana acum, datorita faptului ca mecanismul a fost coborat la acelasi nivel cu claviatura.
Aceasta inovatie pentru lumea muzicii iti este oferita de noul pian creat de Peugeot Design Labs si Pleyel. Cathal Loughnane, reprezentant al Peugeot Design Lab, a declarat pentru Business24 ca acest instrument poate fi comandat direct de la Peugeot Design Lab sau de la Pleyel, la un pret de 165.000 euro pentru primele trei modele sau 200.000 euro pentru productia ulterioara.
Colaborarea celor doua nume mari urmeaza directia Casei Pleyel "din ultimii zece ani, de a fi deschisa la designul lumii contemporane", a explicat Hubert Martigny, Directorul Pleyel. "In plus, atat Peugeot si Pleyel sunt companii de doua sute de ani cu o filozofie similara", a continuat acesta.
In schimbarea designului, cele doua companii nu au incercat doar sa pastreze identica calitatea sunetului produselor Pleyel, ci sa faca "un pas important si semnificativ inainte", potrivit lui Martigny.
"Pentru prima data in viata mea, pot sa aud cu adevarat sunetul pianului", ne spune Yves Henry, pianist si profesor la Conservatorul de la Paris, responsabil cu testarea instrumentului.
Expus pentru prima data la Salonul Auto de la Paris, pianul beneficiaza si de un sistem nou de deschidere, printr-un mecanism inspirat de tehnologia auto, si este sustinut printr-un singur picior, al carui design ii confera o perspectiva mult mai eleganta.
Atat capacul cat si piciorul pianului Pleyel Peugeot sunt realizate din fibra de carbon. Acest material a fost ales atat datorita greutatii reduse, cat si a proprietatilor sale acustice, pentru a preveni distorsiunile sunetului.
Foto: Peugeot Design Lab
Foto: Peugeot Design Lab
Foto: Peugeot Design Lab
Foto: Peugeot Design Lab